L'Ajuntament de Sagunt rep les ‘guerreres’ del Balonmano Morvedre
06 d’abril 2018

![](/media/ykxas4qt/97_c_recepciobmmorvedre_01.jpg)  
  

Ahir, dijous 5 d'abril, es va rebre l'equip sènior femení del Club Balonmano Morvedre en el saló de plens de l'Ajuntament de Sagunt. El motiu d'este acte va ser que l'equip ha aconseguit la primera posició de la lliga de Divisió Honor Plata d'Handbol. La fita va ocórrer després de l'últim partit contra el BM Elda, en la jornada de lliga número 22, el passat 4 de març. Després d'un partit igualat, l'equip local es va sobreposar amb un marcador de 25-23.

  

La recepció de l'equip va tindre lloc en el saló d'actes, on l'alcalde de Sagunt, Quico Fernández, i el regidor d'Esports, Miguel Chover, van dedicar unes paraules en celebració de la fita de les campiones allí presents. A més, van assistir els dos entrenadors de l'equip, Manu Etayo i Noelia Oncina, així com el vicepresident del club. Durant l'acte, es va fer lliurament a les jugadores de camisetes amb la frase “campeonas”.

​

![](/media/4zkmagbe/97_c_recepciobmmorvedre_02.jpg)  
  

L'equip femení no ha perdut cap partit durant tota la temporada. “**Ha sigut l’èxit d'un planter que ha construït gent que estima l'esport femení**” indicava Chover, i afegia que “**feu el que feu, sou una benedicció per a este poble**”. Jairo, vicepresident del club, va respondre a les paraules del regidor declarant que “**hi ha molta dedicació i esforç**”. Finalment, l'alcalde de Sagunt, Quico Fernández, va dedicar unes paraules a les jugadores en forma de consell, i és que “**és igual guanyar o perdre, però sempre amb dignitat**”, ja que “**els equips pugen i baixen de categoria, però sempre es conserva la humilitat**”.

  

Encara que este èxit va ocórrer en la jornada 22 de la lliga, les “guerreres” del Morvedre no han parat de lluitar i, a falta d’un partit contra l'equip de Sabadell, estan a punt de classificar-se per a la Divisió d'Honor: el reconeixement d'elit en l'handbol.

  

![](/media/5bzli05f/97_c_recepciobmmorvedre_04.jpg)  
![](/media/i5ydkmur/97_c_recepciobmmorvedre_05.jpg)  
![](/media/o5admmib/97_c_recepciobmmorvedre_03.jpg)  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-les-guerreres-del-balonmano-morvedre/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-les-guerreres-del-balonmano-morvedre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-les-guerreres-del-balonmano-morvedre/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-les-guerreres-del-balonmano-morvedre/)